പട്ടികജാതിമോര്ച്ച തൃശൂരില് കളക്ടറേറ്റ് ധര്ണ കേന്ദ്രപദ്ധതികളുടെ ആനുകൂല്യങ്ങള് സംസ്ഥാന സര്ക്കാര് പട്ടികജാതിക്കാരില് എത്തിക്കുന്നില്ലെന്നാരോപിച്ച് ബി.ജെ.പി. പട്ടികജാതിമോര്ച്ച ജില്ലാ കമ്മിറ്റി കളക്ടറേറ്റ് ധര്ണ നടത്തി. സംസ്ഥാന പ്രസിഡന്റ് ഷാജുമോന് വട്ടേക്കാട് ഉദ്ഘാടനം ചെയ്തു. കേന്ദ്രസര്ക്കാര് സംസ്ഥാനത്തിന് നല്കിയ പദ്ധതികളെക്കുറിച്ചും അനുവദിച്ചതും ചെലവഴിച്ചതുമായ ഫണ്ടിനെക്കുറിച്ചും ധവളപത്രം ഇറക്കണമെന്ന് അദ്ദേഹം ആവശ്യപ്പെട്ടു. തിരുവനന്തപുരം നഗരസഭയിലെ പട്ടികജാതിഫണ്ട് വെട്ടിപ്പ് സംബന്ധിച്ച അന്വേഷണം കേന്ദ്ര ഏജന്സിക്ക് കൈമാറാന് സര്ക്കാര് തയ്യാറാവണം. പട്ടികജാതിമോര്ച്ച ജില്ലാ പ്രസിഡന്റ് വി.സി. ഷാജി അധ്യക്ഷനായി. ബി.ജെ.പി. മേഖലാ ജനറല് സെക്രട്ടറി അഡ്വ. രവികുമാര് ഉപ്പത്ത്, ബി.ജെ.പി. ജില്ലാ സെക്രട്ടറി ശശി മരുതയൂര്, ഒ.പി. ഉണ്ണികൃഷ്ണന്, ആനന്ദന് കൊടുമ്ബ് തുടങ്ങിയവര് പ്രസംഗിച്ചു. The post പട്ടികജാതിമോര്ച്ച തൃശൂരില് കളക്ടറേറ്റ് ധര്ണ first appeared on MalayalamExpressOnline.